b'\n_START_ARTICLE_\nJo\xc5\xbeef Levi\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nRodil se je v \xc5\xbdeleznikih, kjer je kasneje tudi u\xc4\x8dil in bil organist. Objavljal je vzgojne in krajevnozgodovinske \xc4\x8dlanke, potopise po Gorenjskem, ter svoje prilo\xc5\xbenostne in nabo\xc5\xbene pesmi. Bil je kronist in zgodovinar rojstnega kraja, kjer je dal pobudo za ustanovitev Bralnega dru\xc5\xa1tva leta 1854 in bil tu tudi ve\xc4\x8dkrat izvoljen za \xc5\xbeupana._NEWLINE_Sodeloval je pri Slovenskem koledar\xc4\x8dku (1852-1855), izdal pa je tudi nekaj partitur.'